**2. napirend**

**E l ő t e r j e s z t é s**

**Salföld Község Önkormányzata Képviselő-testületének 2024. november 08-án tartandó rendkívüli ülésére**

**Tárgy:** **Önkormányzati ingatlanok értékesítésének megtárgyalása**

**Előterjesztő:** Fábián Gusztáv, polgármester

**Előkészítette:** Kiss Tibor műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

Tisztelt Képviselő-testület!

# Salföld Község Önkormányzata tulajdonában lévő Badacsonytomaj, belterület, 2900/11. hrsz., (műv.ág: kivett közforgalom elől elzárt magánút, 1347 m2, tul. hányad: 1/12 (azaz: 112.25 m2)), valamint a Badacsonytomaj, belterület, 2900/12., (műv.ág: kivett ipartelep, 36001 m2, tul. hányad: 1340/36001 (azaz: 1340 m2)) ingatlanok vonatkozásában az Önkormányzat pályázatot írt ki az értékesítésre 2024. október 15-én. A Pályázati felhívásra, Badacsonytomaj, 2900/11. hrsz.-ú ingatlan vonatkozásában 1db ajánlat érkezett a Szorgos Fuvar Kft. (8258 Badacsonytomaj, 2900/9. hrsz.) vállalattól, mely nem tartalmazta valamennyi, a pályázati felhívásban meghatározott mellékletet, így érvénytelen pályázatnak minősült. A Badacsonytomaj, 2900/12. hrsz-ú ingatlan vonatkozásában nem érkezett be az Önkormányzathoz pályázat.

# Salföld Község Önkormányzata Képviselő-testületének az önkormányzat vagyonáról és a vagyongazdálkodás szabályairól szóló 13/2007. (XI.5.) rendeletének (a továbbiakban: Rendelet) 3. melléklete alapján a nevezett ingatlanok üzleti vagyoni körbe tartoznak.

A Rendelet 6. §-a értelmében:

„(1) A vagyon értékének megállapítására általában a nyilvántartási érték az irányadó.

(2) Értékesítéskor a vagyon értékét az alábbiak szerint kell megállapítani:

*a)* értékpapír esetén a névérték alapján,

*b)* egyéb ingó és ingatlan vagyon esetén – amennyiben annak nyilvántartási értéke a 100.000,- forintot meghaladja – 6 hónapnál nem régebbi értékbecslés alapján.

(3) Ha a szerződés tárgya több vagyontárgy (vagyontömeg), a rendelet értékhatárra vonatkozó rendelkezéseinek alkalmazásakor a vagyontárgyak együttes értéke az irányadó.”

A Rendelet 10. § (1) bekezdés b) pontja értelmében:

„(1) A képviselő-testület hatáskörébe tartoznak az alábbi, vagyonhasznosításra vonatkozó döntések, értékhatártól függetlenül:

*b)* ingatlan vásárlása, cseréje, értékesítésre történő kijelölése, ellenérték nélkül történő felajánlásának elfogadása,”

A hivatkozott pályázati eljárás eredményének, illetve eredménytelenségének megállapításán túl, szükséges új pályázati eljárás lefolytatása az értékesítési szándék fennállása esetén.

# Fentiek ismeretében kérem, hozzák meg döntésüket.

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2024. (…) HATÁROZATA**

***Ingatlanok értékesítése érdekében indított pályázati eljárás értékeléséről***

Salföld Község Önkormányzata Képviselő-testülete a tulajdonában lévő Badacsonytomaj, 2900/11. (1/12 tulajdoni hányad) és a Badacsonytomaj, 2900/12. (1340/36001tulajdoni hányad) hrsz.-ú ingatlanrészek értékesítésére 72/2024. (IX. 16.) határozatával megindított pályázati eljárást eredménytelenné nyilvánítja.

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2024. (…) HATÁROZATA**

***Önkormányzati ingatlanok értékesítése érdekében pályázati eljárás indításáról***

Salföld Község Önkormányzata Képviselő-testülete értékesíteni kívánja a tulajdonában lévő, Badacsonytomaj, 2900/11. (1/12 tulajdoni hányad) és a Badacsonytomaj, 2900/12. (1340/36001tulajdoni hányad) hrsz.-ú ingatlanrészeket egyben, közös pályázati felhívás keretein belül.

A Képviselő-testület a Badacsonytomaj, 2900/11. hrsz.-ú ingatlan tulajdonrészének minimális vételárát 126 843 Ft összegben, a Badacsonytomaj, 2900/12. hrsz.-ú ingatlan tulajdonrészének minimális vételárát 1 514 200 Ft összegben állapítja meg.

A Képviselő-testület a pályázati felhívást az előterjesztés szerinti tartalommal elfogadja

Felkéri a Polgármestert, hogy a pályázati felhívás helyben szokásos módon történő közzétételéről gondoskodjon.

Felelős: Fábián Gusztáv polgármester

Határidő: azonnal